# Ολλανδική γλώσσα

| Ολλανδικά |
| --- |
| Nederlands, Hollands και Vlaams |
| Ταξινόμηση | Ινδοευρωπαϊκές γλώσσες+ Γερμανικές
	- Δυτικές γερμανικές
		* Κάτω γερμανικές
			+ Κάτω φρανκονικές
 |
| Σύστημα γραφής | Dutch alphabet, Dutch six-dot Braille και Dutch eight-dot Braille |
| Κατάσταση |
| Επίσημη γλώσσα |  Ολλανδία  Βέλγιο  Σουρινάμ  Αρούμπα Ολλανδικές Αντίλλες ! Ολλανδικές Αντίλλες  Ευρωπαϊκή Ένωση |
| Ρυθμιστής | Ολλανδική Γλωσσική Ένωση |
| ISO 639-1 | nl |
| ISO 639-2 | nld και dut |
| ISO 639-3 | nld |
| SIL | - |
| Linguist list | nld |
|  Ολλανδόφωνος κόσμος |
| **Η σελίδα Πρότυπο:Maplink/styles-multi.css δεν έχει περιεχόμενο.**Show peta yang diperbesarShow peta yang diperkecilShow peta penuh |

Τα **Ολλανδικά** (*Nederlands*, προφορά: ▶ ) ανήκουν στις ινδοευρωπαϊκές γλώσσες, στην υποομάδα των γερμανικών γλωσσών. Από τα Ολλανδικά εξελίχθηκαν τα Αφρικάανς στη δυτική Νότια Αφρική. Σήμερα, είναι μητρική γλώσσα περίπου 25 εκατομμυρίων ανθρώπων. Εντός της Ευρωπαϊκής Ένωσης, καταλαμβάνει την 7η θέση στη σειρά κατοίκων που την ομιλούν ως μητρική γλώσσα. Ομιλείται βασικά στην Ολλανδία, το Βέλγιο (στο φλαμανδικό τμήμα της χώρας) και στο Σουρινάμ. Και στην Αρούμπα, τις Ολλανδικές Αντίλλες (τμήματα και τα δύο του Βασιλείου της Ολλανδίας) και το Γαλλικό Βέστχουκ (ολλανδικά: *Franse Westhoek*, γαλλικά: *Westhoek français*) ομιλούνται τα ολλανδικά. Το τελευταίο αποτελεί τμήμα της Γαλλίας και αποκαλείται μερικές φορές "Γαλλική Φλάνδρα". Αναφέρεται δε στην περιοχή πέριξ της Δουνκέρκης. Σε λίγες περιοχές της Γερμανίας, κοντά στα σύνορα με την Ολλανδία, ομιλούνται και διδάσκονται επίσης τα ολλανδικά. Στη Νότια Αφρική και στην Ινδονησία (παλιά αποικία της Ολλανδίας), τα Ολλανδικά χρησιμοποιούνται ως γλώσσα-πηγή για τη δημιουργία λέξεων. Το 2005, η Ολλανδική γλώσσα διδασκόταν σε περίπου 40 χώρες, σε 220 πανεπιστήμια.

## Ολλανδία

Είναι η επίσημη γλώσσα της χώρας που διδάσκεται στα σχολεία και χρησιμοποιείται από τις αρχές. Είναι η επίσημη γλώσσα περίπου 17.5 εκατομμυρίων κατοίκων. Εκτός από τα Ολλανδικά, ως επίσημη γλώσσα αναγνωρίζεται η φριζική γλώσσα. Ως επίσημες διάλεκτοι αναγνωρίζονται τα Λιμβουργιανά και τα Κάτω-σαξονικά. Τα Τουρκικά και τα Αραβικά, ακολουθούμενα και από άλλες γλώσσες, ομιλούνται από περίπου 410.000 και 400.000 κατοίκους αντίστοιχα.

## Βέλγιο

Τα Ολλανδικά είναι η μητρική γλώσσα περίπου 6 εκατομμυρίων Βέλγων Φλαμανδών.

## Προέλευση και εξέλιξη

Τα Ολλανδικά είναι μία δυτικογερμανική γλώσσα. Γεννήθηκε από τα Κάτω Γερμανικά, τα οποία ομιλούνταν και ομιλούνται ακόμη στη Βόρεια Γερμανία.

Αρχικά και κυρίως η ολλανδική γλώσσα ομιλείται στην Ολλανδία, στη Φλάνδρα στα βόρεια του Βελγίου, καθώς και σε περιοχές που συνορεύουν με τη Γερμανία και τη Γαλλία. Τα Ολλανδικά άρχισαν να διαχωρίζονται από τα Κάτω Γερμανικά τον 17ο αιώνα, όταν η Ολλανδία έγινε αυτόνομο και στη συνέχεια ισχυρό κράτος. Επίσης πολλές λέξεις προέρχονται από τα Αγγλικά και τα Γαλλικά. Τα Ολλανδικά μοιάζουν πάρα πολύ με τα Γερμανικά, σε μικρότερό βαθμό με τα Αγγλικά, ενώ είναι σχεδόν ίδια με τα Κάτω Γερμανικά.

## Εξωτερικοί σύνδεσμοι

* Ολλανδικά μαθήματα λεξιλογίου Αρχειοθετήθηκε 2007-01-10 στο Wayback Machine.
* Ολλανδικό Λεξικό
* Ελληνικός ιστότοπος αφιερωμένος στην ολλανδική γλώσσα